**ELŐTERJESZTÉS**

**Körmend Város Önkormányzata Képviselő-testületének 2024. március 4-i rendkívüli ülésére**

**Tárgy:** A térítési díjakról szóló 15/2021. (IX. 3.) önkormányzati rendelet módosítása

Tisztelt Képviselő-testület!

Az Önkormányzat által biztosított személyes gondoskodást nyújtó és szakosított szociális ellátások térítési díjait a térítési díjakról szóló 15/2021. (IX. 3.) rendelet határozza meg.

Az ellátásokat az Önkormányzat a Körmend és Kistérsége Önkormányzati Társulás által fenntartott Körmendi Szociális Szolgáltató és Információs Központon keresztül biztosítja. Az ellátási díjakat minden évben április 1-ig felül kell vizsgálni.

A személyes gondoskodás körébe tartozó szociális ellátások térítési díja az intézményi térítési díj, amely a szolgáltatási önköltség és a feladatra kapott központi támogatás, illetve a feladat finanszírozás egy főre jutó összegének, támogató szolgáltatás, jelzőrendszeres segítségnyújtás esetében a szolgáltatás külön jogszabály szerinti költségvetési támogatásának különbözete.

Integrált intézmény esetében a térítési díjat szolgáltatásonként kell megállapítani, a közös költségeket szolgáltatásonként, a közvetlen költségek arányában történő megosztással.

A térítési díj fizetését rendeletben kell szabályozni, azonban a Társulás nem jogosult rendeletalkotásra, így a társulási megállapodásban kijelölte Körmend Város Önkormányzatát, hogy a saját rendeletében szabályozza a térítési díjakat.

2024. évre vonatkozóan kiszámításra került az elfogadott költségvetés alapján az egyes ellátási feladatok esetében az önköltség és a támogatás különbözeteként fizetendő térítési díj. A térítési díjak jövedelemkategóriánként kerülnek meghatározásra.

A rendeletmódosítás mellékletében olvashatók a térítési díjak szolgáltatásonként. Az alacsonyabb jövedelemkategóriákban nem történik emelés, a magasabb jövedelem kategóriák esetében pedig kb. 20-100,- Ft az emelkedés.

Kérem a Tisztelt Képviselő-testületet, hogy az előterjesztésben foglaltakat tárgyalja meg, és fogadja el a rendeletmódosítást.

**Előzetes hatásvizsgálat:**

Társadalmi hatás: A módosításra kerülő rendelet határozza meg a szociális ellátások térítési díjait, ezáltal hatással van valamennyi igénylőre, akik személyes gondoskodást nyújtó ellátást vagy szakosított ellátást vesznek igénybe.

Gazdasági hatás: A rendelet megalkotásának gazdasági hatása nincsen.

Költségvetési hatás: A rendelet megalkotásának a korábbi szabályozáshoz képest további költségvetési hatása nincs.

Környezeti és egészségi hatás: A rendelet megalkotásának nincs környezeti és egészségi hatása.

Adminisztratív terheket befolyásoló hatás: A rendelet megalkotásának nincs számottevő adminisztratív terheket befolyásoló hatása.

A jogszabály megalkotásának szükségességét, a jogalkotás elmaradásának várható következményeit, és a jogszabály alkalmazásához szükséges személyi, szervezeti, tárgyi és pénzügyi feltételek:

A rendelet megalkotását a megemelkedett nyersanyagárak és költségek miatt a térítési díjak ezekhez történő igazításának szükségessége indokolja.

A jogszabály alkalmazása többlet személyi, szervezeti, tárgyi és pénzügyi feltételeket nem kíván.

Körmend, 2024. február 26.

 **Bebes István**

 **polgármester**

**Körmend Város Önkormányzata Képviselő-testülete ……/2024. (III. …) önkormányzati rendelete**

**a térítési díjakról szóló 15/2021. (IX. 3.) önkormányzati rendelet módosításáról**

Körmend Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92.§ (1) – (2) bekezdésében, 115.§ (3) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény 147.§ (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, és a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8a. pontjában szabályozott feladatkörében eljárva – a Körmend és Kistérsége Önkormányzati Társulás, valamint a Körmend és Mikrotérsége Köznevelési Intézményfenntartó Társulás településeinek jóváhagyásával – a következőket rendeli el:

**1.§** Körmend Város Önkormányzata Képviselő-testületének a térítési díjakról szóló 15/2021. (IX. 3.) önkormányzati rendelete (továbbiakban: Ör.) 3.§ (2) bekezdése helyébe a következő rendelkezés lép:

*(2) Szociálisan nem rászoruló ellátott esetén a személyi segítés térítési díja 1000,- Ft/óra.*

**2.§** Az Ör. 4.§-a helyébe a következő rendelkezés lép:

*4.§ Az átmeneti elhelyezést nyújtó Időskorúak Gondozóházában az intézményi térítési díj 4250,- Ft/fő/nap.*

**3.§** Az Ör. 1. melléklete helyébe e rendelet 1. melléklete lép.

**4.§** Ez a rendelet 2024. május 1-jén lép hatályba, és a hatályba lépését követő napon hatályát veszti.

 **Bebes István dr. Stepics Anita**

 **polgármester jegyző**

**Záradék:**

A rendelet kihirdetve a Körmendi Közös Önkormányzati Hivatal hirdetőtábláján való kifüggesztés útján 2024. március …. napján.

 **dr. Stepics Anita**

 **jegyző**

***1. melléklet a …/2024. (III. …..) önkormányzati rendelethez***

**A személyes gondoskodást nyújtó szociális ellátások intézményi térítési díjai**

|  |  |
| --- | --- |
| **Szolgáltatás** | **JÖVEDELEM (Ft/hó)** |
| 20.000 – 35.000 | 35.001 – 50.000 | 50.001 – 55.000 | 55.001 – 60.000 | 60.001 – 65.000 | 65.001 – 70.000 | 70.001 – 75.000 | 75.001 – 80.000 | 80.001 – 85.000 | 85.001 – 90.000 | 90.001 – 100.000 | 100.001 – 110.000 | 110.001 – 120.000 | 120.001 – 130.000 | 130.001 – 170.000 | 170.001 –től |
| **Nappali ellátás Napi 3 étkezéssel (Ft/fő/nap)** | 100 | 190 | 280 | 380 | 450 | 530 | 660 | 750 | 830 | 910 | 950 | 1010 | 1080 | 1130 | 1200 | 1300 |
| **Nappali ellátásNapi 1 étkezéssel (Ft/fő/nap)** | 50 | 100 | 190 | 290 | 360 | 420 | 500 | 550 | 590 | 630 | 650 | 680 | 730 | 750 | 800 | 850 |
| **Szociális étkeztetésNapi 1 étkezéssel (Ft/fő/nap)** | 50 | 100 | 190 | 290 | 360 | 420 | 500 | 550 | 590 | 630 | 650 | 680 | 730 | 750 | 800 | 850 |
| **Ebédkiszállítás (1 adag)** | 0 | 0 | 45 | 50 | 55 | 60 | 65 | 70 | 70 | 75 | 80 | 80 | 85 | 85 | 90 | 90 |
| **Házi segítségnyújtás (Ft/óra)** | 0 | 0 | 0 | 0 | 0 | 0 | 360 | 400 | 450 | 490 | 540 | 600 | 650 | 690 | 730 | 780 |
| **Jelzőrendszeres házi segítségnyújtás (Ft/készülék/nap)** | 40 | 40 | 40 | 40 | 40 | 40 | 40 | 40 | 40 | 40 | 40 | 40 | 40 | 40 | 40 | 40 |
| **Támogató szolgáltatás – személyi segítés (Ft/óra)** | 0 | 0 | 0 | 0 | 0 | 0 | 380 | 400 | 450 | 500 | 550 | 610 | 650 | 690 | 800 | 1000 |
| **Szenvedélybeteg nappali benntartózkodása (Ft/fő/nap)** | 20 | 20 | 20 | 20 | 20 | 20 | 20 | 20 | 20 | 20 | 20 | 20 | 20 | 20 | 20 | 20 |
| **Idősek nappali benntartózkodása (Ft/fő/nap)** | 50 | 50 | 50 | 50 | 50 | 50 | 50 | 50 | 50 | 50 | 50 | 50 | 50 | 50 | 50 | 50 |
| **Fogyatékos nappali benntartózkodása (Ft/fő/nap)** | 100 | 100 | 150 | 150 | 150 | 150 | 150 | 150 | 150 | 150 | 150 | 150 | 150 | 170 | 170 | 170 |

Támogató szolgáltatás keretein belül nyújtott szállítási szolgáltatás térítési díja

1. szociálisan rászoruló ellátott esetén 250,- Ft / km;
2. szociálisan nem rászoruló ellátott esetén 300,- Ft / km.

**INDOKOLÁS**

**a térítési díjakról szóló 15/2021. (IX. 3.) önkormányzati rendelet módosításáról szóló ……/2024. (III. ….) önkormányzati rendelethez**

Az önkormányzati rendeletet – a jogalkotásról szóló 2010. évi CXXX. törvény (továbbiakban: Jat.) 18.§-ában foglaltaknak megfelelően eljárva – az alábbiak szerint indokolom:

**ÁLTALÁNOS INDOKOLÁS**

A személyes gondoskodást nyújtó és szakosított szociális ellátások intézményi térítési díjait minden évben április 1-ig szükséges felülvizsgálni. A megemelkedett költségek miatt a térítési díjak emelése, ezáltal a rendelet módosítása indokolt.

**RÉSZLETES INDOKOLÁS**

**1.§-hoz**

A vonatkozó jogszabályi rész a szociálisan nem rászoruló ellátott esetében határozza meg a személyi segítés térítési díjának emelését.

**2.§-hoz**

A vonatkozó jogszabályi rész az Időskorúak Gondozóházában fizetendő intézményi térítési díj módosításáról rendelkezik.

**3.§-hoz**

A vonatkozó jogszabályi rész a rendelet mellékletének módosításáról rendelkezik

**4.§-hoz**

A vonatkozó jogszabályi rész hatályba léptető és hatályon kívül helyező rendelkezést tartalmaz.